อาลีบาบาตั้งเป้ารายได้ "วันคนโสด" ปีนี้ จะทำสถิติใหม่ - FINNOMENA
อาลีบาบา ประกาศเป้า ขายสินค้าทางออนไลน์ในวันคนโสด ปีนี้ (11 พ.ย.) จะกวาดรายได้ได้มากกว่า 25,000 ล้านดอลลาร์ ที่เคยทำได้ในปีที่แล้ว
24 ต.ค. 2561

อาลีบาบา ประกาศเป้า ขายสินค้าทางออนไลน์ในวันคนโสด ปีนี้ (11 พ.ย.) จะกวาดรายได้ได้มากกว่า 25,000 ล้านดอลลาร์ ที่เคยทำได้ในปีที่แล้ว
วันคนโสดปีที่แล้วอาลีบาบาทำยอดขายได้มากถึง 25,400 ล้านดอลลาร์ ภายใน 24 ชั่วโมง มากกว่าปีก่อนหน้านั้น ที่เคยทำไว้ 17,800 ล้านดอลลาร์ถึง 40% และในปีที่แล้วอาลีบาบาใช้เวลาเพียง 13 ชั่วโมง ก็ทำยอดขายได้มากถึง 18,000 ล้าน ดอลลาร์
โดยมหกรรมขายสินค้า ทางออนไลน์ในวันคนโสดปีนี้จะยิ่งใหญ่กว่า ทุกปีทั้งในแง่ของขนาดของงานและในแง่ ของการจัดทำโปรโมชัน และมั่นใจว่ายอดขาย จะทิ้งห่างแบล็ก ฟรายเดย์ ชนิดไม่เห็นฝุ่น
ทั้งนี้สินค้าส่วนใหญ่ของอาลีบาบาที่ทำ ยอดขายได้ดีจะอยู่ในหมวดเทคโนโลยี ซึ่งจีนเป็นประเทศผู้ผลิต และมีแบรนด์ของ ตัวเองเป็นจำนวนมาก สินค้าต่างๆ เหล่านี้ เป็นที่นิยมของคนชั้นกลางในจีนเป็นอย่างมาก และส่วนใหญ่จะนิยมใช้แล้วทิ้ง เปลี่ยนใหม่ ในทุกๆ ปี
เกร็ดความรู้ : วันคนโสด มีจุดเริ่มต้นมากจากวันฉลอง การจบการศึกษาปริญญาตรี ในมหาวิทยาลัย หนานจิง แต่ในวันที่ 11 เดือนพ.ย. ปี 2536 เนื่องจากในวันนี้มีเลข 1 ถึง 4 ตัว คือ 11/11 ในวัฒนธรรมจีนเลข 1 ตัวเดียว สื่อถึงคนไร้คู่ 1 คน 11/11 จึงหมายถึงคนไร้คู่หลายคน รวมตัวกัน และประเพณีการฉลองวันคนโสดนี้ เริ่มแพร่สู่สังคมอย่างรวดเร็วด้วยอิทธิพล ของอินเทอร์เน็ต
Source: กรุงเทพธุรกิจ
https://www.cnbc.com/2018/10/19/singles-day-alibaba-on-its-plans-for-this-years-1111-sales-event.html?fbclid=IwAR0CIrBUpjWT9DPOTizdDysiVBenTRJEG6zExaRe8uF35ae5IzCjZd7nk_4
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: